cyanic-selkie/wikianc huggingface dataset:
เส้นเมริเดียนที่ 157 องศาตะวันตก
จากขั้วโลกสู่ขั้วโลก
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
หน่วยรบพิเศษกองทัพบกสหรัฐ
หน่วยรบพิเศษกองทัพบกสหรัฐ (United States Army Special Forces) หรือชื่อเล่นคือ กรีนเบอเรต์ (Green Berets) ก่อตั้งขึ้นในสมัยสงครามโลกครั้งที่ 2 สมาชิกของหน่วยถูกฝึกมาสำหรับงานก่อวินาศกรรม การกระโดดร่ม การปฏิบัติงานทั้ง บกและทางน้ำ การปีนเขาและสกี ทว่าทหารหน่วยนี้เป็นที่รู้จักในช่วงสงครามเวียดนาม ระหว่าง พ.ศ. 2510 – 2515 นอกเหนือจากการเป็นหัวหอกการรบในสมรภูมิ วีรกรรมอันโด่งดังของกรีนเบเร่ต์ในที่นี้คือ การฝึกหน่วยรบนอกแบบหรือยุทธวิธีการรบแบบกองโจร(Guerilla faction) ให้กับกองทัพเวียดนามใต้ใช้ต่อสู้กับเวียดนามเหนือ โดยใช้กลยุทธ์ในแบบฉบับ "setting a thief to catch a thief " ซึ่งได้ผลดีเกินคาดเพราะทำให้กองกำลังเล็กๆสามารถสู้กับกองทัพเต็มรูปแบบได้
เมื่อสงครามเวียดนามสิ้นสุดลง แม้ฝ่ายใต้จะพ่ายแพ้สงครามให้ฝ่ายเหนือ แต่กรีนเบเร่ต์ก็ทำให้โลกได้รู้จักกับ"ยุทธวิธีการรบแบบกองโจร"ในสงครามสมัยใหม่เป็นหนแรก ก่อนจะถูกนำมาใช้อย่างแพร่หลายเรื่อยมาในกองกำลังต่างๆทั่วโลก
กรีนเบเร่ต์ยังถือเป็นหน่วยแรกสุดของกองทัพบก สหรัฐฯ ที่การย่างเท้าเข้าสู้ประเทศอัฟกานิสถานเพื่อเปิดฉากปฏิบัติการเด็ดหัวนาย อุซามะห์ บินลาดิน หัวหน้ากลุ่มอัลกออิดะห์ ผู้อยู่เบื้องหลังเหตุการณ์ 9/11 ซึ่งกบดานอยู่บริเวณรอยต่อของอัฟกานิสถานและปากีสถาน ก่อนจะถูกปิดฉากการไล่ล่า 11 ปีลงด้วยหน่วยซีลทีมซิกซ์
กรีนเบเร่ต์ยังถือเป็นหน่วยแรกของกองทัพสหรัฐฯที่ก้าวเท้าเข้าสู่อัฟกานิสถานเพื่อตามไล่ล่าตัว อุซามะห์ บินลาดิน หัวหน้ากลุ่มอัลกออิดะห์ ที่อยู่เบื้องหลังเหตุการณ์ 11 กันยา
เส้นขนานที่ 4 องศาใต้
เส้นขนานที่ 4 องศาใต้ คือวงกลมละติจูดที่ 4 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 4° ใต้ลากผ่านพื้นที่ดังนี้:
สโมสรฟุตบอลสงขลา ยูไนเต็ด
ฤดูกาล 2553
บุรีรัมย์ เอฟซี ถูกจัดให้อยู่ในสาย A ร่วมกับเชียงใหม่ เอฟซี, สระบุรี เอฟซี, ม.รังสิต, พิจิตร เอฟซี และตรัง เอฟซี  สโมสรชนะแชมป์เปี้ยนส์ลีก สายเอ จากผลงานลงสนาม 10 นัด ชนะ 7  เสมอ 2 แพ้ 1  ยิงได้ 19 ประตู เสียไปเพียง  7 ประตู ได้สิทธิ์เลื่อนชั้นขึ้นไปเล่นในศึกฟุตบอลดิวิชัน 1 ฤดูกาล 2553
ฤดูกาล 2554
ในฤดูกาลที่สาม ไทยลีกดิวิชัน 1 2554 สิ้นสุดฤดูกาลที่อันดับ 1 ทั้งที่ยังไม่จบฤดูกาล ทำสถิติลงแข่งทั้งหมด 31	นัด ชนะ 23	เสมอ 7 แพ้ 1 ยิงประตูได้	76	 ลูก เสียประตู 16 ลูก (24 ธันวาคม 2554) ได้รับสิทธิ์เลื่อนชั้นขึ้นไปเล่นไทยแลนด์พรีเมียร์ลีก ฤดูกาล 2555
ฤดูกาล 2556
จากการที่จังหวัดสงขลา มีสโมสรแข่งขันในลีกหลายทีม ทำให้เกิดปัญหาจำนวนผู้ชมในสนามน้อยและยังแบกรับค่าใช้จ่าย 2ทีมไม่ไหว ทางประธานสโมสรจึงยุบทีม สงขลา เอฟซี ซึ่งตกชั้นไปเล่นดิวิชั่น 2 ปีหน้า ไม่ทำการส่งแข่ง และทำเรื่องขอเปลี่ยนชื่อสโมสรใหม่ กับสมาคมฟุตบอลและบริษัทไทยพรีเมียร์ลีก เป็น "สงขลา ยูไนเต็ด" ลงทำการแข่งขันฟุตบอลไทยพรีเมียร์ลีก ปี 2556 ต่อไป
อ้างอิง
เว็บไซต์อย่างเป็นทางการของสโมสร
อับราฮัม อัตตาฮ์
อับราฮัม นี อัตตาฮ์ (Abraham Nii Attah; เกิด 2 กรกฎาคม พ.ศ. 2544) เป็นนักแสดงชาวกานาอาศัยอยู่ในสหรัฐเพื่อประกอบอาชีพและการศึกษา เขามาจากกลุ่มชาติพันธุ์ Ga–Dangme ในเขต Greater Accra ของกานา เขาเปิดตัวในภาพยนตร์สารคดีเรื่อง Beasts of No Nation (2015) สำหรับบทบาทนำของยุวชนทหาร Agu ทำให้อัตตาฮ์ได้รับรางวัล Marcello Mastroianni Award สาขานักแสดงหนุ่มยอดเยี่ยมในเทศกาลภาพยนตร์นานาชาติเวนิสครั้งที่ 72 เขาได้รับแต่งตั้งให้เป็นทูตของนโยบายการศึกษาฟรีในกานาหลังจากสนับสนุนนโยบายด้วยภาพลักษณ์การสนับสนุน
โรงเรียนมุกดาหาร
โรงเรียนมุกดาหาร (Mukdahan School)เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษามุกดาหาร ตั้งอยู่ที่ 211 ถนนพิทักษ์พนมเขต อำเภอเมืองมุกดาหาร จังหวัดมุกดาหาร และเป็นโรงเรียนประเภทโรงเรียนมัธยมขนาดใหญ่พิเศษ ก่อตั้งขึ้นในปี พ.ศ. 2491
ประวัติ
โรงเรียนมุกดาหาร เดิมเป็นโรงเรียนมัธยมศึกษา ประจำอำเภอมุกดาหาร จังหวัดนครพนม เปิดทำการสอนเมื่อปี พ.ศ. 2491 เริ่มเปิดทำการสอนในระดับมัธยมศึกษาปีที่ 1 โดยอาศัยบริเวณโรงเรียนมุกดาลัย (โรงเรียนประถมศึกษาประจำอำเภอ) และในปี พ.ศ. 2525 (จากราชกิจจานุเบกษา พ.ศ. 2525) อำเภอมุกดาหารได้แยกออกจากจังหวัดนครพนม ก่อตั้งเป็นจังหวัดมุกดาหาร จังหวัดที่ 73 ของประเทศ เหตุนี้จึงทำให้โรงเรียนมุกดาหารเป็นโรงเรียนประจำจังหวัดโดยพฤตินัย ปัจจุบันได้ทำการเปิดการเรียนการสอนหลักสูตรพิเศษ 3 หลักสูตร คือ หลักสูตร Mini English Program (MEP), หลักสูตร Intensive English Program (IEP), และหลักสูตรโครงการห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (SMTE) นอกจากนี้โรงเรียนมุกดาหารยังได้เข้าร่วมโครงการสร้างหลักสูตรห้องเรียนพิเศษวิทยาศาสตร์มาตรฐานสากล ระดับมัธยมศึกษาตอนปลาย ตามแนวทางของสถาบันส่งเสริมการสอนวิทยาศาสตร์และเทคโนโลยีอีกด้วย
เรียม ดาราน้อย
เรียม ดาราน้อย เป็นนักร้องลูกทุ่งหญิงชาวระยอง อดีตเคยเป็นนักร้องเชียร์รำวงชั้นเต้ย จากวง "ดาราน้อย" อันโด่งดัง โชคพาวาสนาส่ง ได้พบกับราชาเพลงลูกทุ่ง สุรพล สมบัติเจริญ ที่ไปเปิดการแสดงแถวบ้านเกิดของเธอ จนเป็นที่มาของ "เรียม ดาราน้อย" ชื่อเสียงโด่งดังคับฟ้าในเวลาต่อมา
ประวัติ
เรียม ดาราน้อย มีชื่อจริง-นามสกุลจริงว่า  อำไพ(สุธี) จำนงค์วารี เกิดเมื่อวันที่ 8  ตุลาคม  พ.ศ. 2492 ที่ตำบลชากพง อำเภอแกลง  จังหวัดระยอง  คุณพ่อชื่อพ่อสำเรียง คุณแม่ชื่อแม่ทบ  จำนงค์วารี  เรียนจบการศึกษาภาคบังคับ (ป.4) ที่โรงเรียนวังเฉลา  อาชีพหลักของครอบครัว คือทำสวน  เรียม ดาราน้อย มีพี่น้องถึง 11 คน ตัวเองเป็นคนที่ 9
ปัจจุบันอยู่กับครอบครัว มีบุตร 2 คน คือ น้องปู น.ส.รัศมี เลขวรนันท์ และ น้องปลา  นายนริศ เลขวรนันท์  ทำกิจการออกแบบตกแต่งภายใน บริษัท ห้างร้าน หรือสำนักงาน
วงการเพลง
วันหนึ่งรำวงคณะ " ดาราน้อย " ไปแสดงแถวบ้านเกิด บังเอิญวงดนตรีสุรพล สมบัติเจริญมาเปิดทำการแสดงด้วย สุรพลได้ยินเสียงก็ถูกใจ และชักชวนมาอยู่วงสุรพลในที่สุด "อัดเพลงแรกก็ดังทันที "จ้างก็ไม่จอง" งานประพันธ์ของครูสุรพล สมบัติเจริญ ร้องแก้กับเพลง หัวใจผมว่าง ปีนั้นถ้าจำไม่ผิด 2509 อยู่กับวงสุรพล ได้เพียงไม่นาน สุรพลโดนลอบยิงเสียชีวิต ที่วิกแสงจันทร์ นครปฐม (16 สิงหาคม 2511) บรรดาลูกศิษย์ก็ออกมาตั้งคณะ "ศิษย์สุรพล" เรียม ก็มาอยู่ด้วย คราวนี้อัดเพลง "ที่รักเรารักกันไม่ได้" งานประพันธ์ของจิตรกร บัวเนียม ดังสุด ๆ จนออกมาตั้งคณะวงดนตรีเป็นของตัวเอง
เพลงที่เรียม ดาราน้อย ใช้เป็นแม่แบบในการร้องเชียร์รำวงยุคแรก ๆ ส่วนใหญ่เป็นเพลงของศิลปินแห่งชาติ "ผ่องศรี วรนุช" โดยเฉพาะเพลง "ด่วนพิศวาส" เธอชอบร้องมาก และร้องได้ดีที่สุด "ชื่อเรียม ดาราน้อย" ชื่อนี้ราชาเพลงลูกทุ่งสุรพล บรรจงตั้งให้
วัดสารพัฒนึก
ประวัติ
วัดสารพัฒนึก
ลักษณะของวัด
วัดสารพัฒนึกมีเนื้อที่ทั้งสิ้น 17  ไร่  1 งาน  10  ตารางวา บริเวณวัดเป็นรูปสี่เหลี่ยมด้านเท่า ตั้งอยู่ติดกับสถานที่ราชการต่าง ๆ คือ โรงพยาบาลศูนย์ประจำจังหวัดสรรพสิทธิประสงค์,  วิทยาลัยพยาบาลบรมราชชนนี สรรพสิทธิประสงค์,  สถานีตำรวจภูธรจังหวัดอุบลราชธานี,  สำนักงานขนส่งจังหวัดอุบลราชธานี  และสนามบินนานาชาติอุบลราชธานี
ไฮเกต
ไฮเกต (Highgate) เป็นพื้นที่ชานเมืองทางตอนเหนือของกรุงลอนดอนที่อยู่ทางตะวันออกเฉียงเหนือของแฮมป์สเตดฮีธ
โกฬิกโกฏ
โกฬิกโกฏ (อักษรโรมัน: Kozhikode, കോഴിക്കോട്; ; ) หรืออีกชื่อในภาษาอังกฤษว่า คาลีคัต (อักษรโรมัน: Calicut) เป็นนครบนชายฝั่งมะละบาร์ รัฐเกรละ ประเทศอินเดีย มีประชากรรวมทั้งปริมณฑลมากกว่า 2 ล้านคน ถือเป็นเขตมหานครที่ใหญ่ที่สุดเป็นอันดับสองของเกรละ และที่ 19 ในประเทศ โกฬิกโกฏจัดเป็นนครระดับสองโดยรัฐบาลอินเดีย
โกฬิกโกฏถือเป็นเมืองใหญ่สุดในภูมิภาคมะละบาร์ และเป็นราชธานีของแคว้นมะละบาร์ในสมัยใต้ปกครองอังกฤษ ในสมัยโบราณและยุคกลาง โกฬิกโกฏได้รับการขนานนามเป็น "นครแห่งเครื่องเทศ" เนื่องมาจากบทบาทสำคัญของเมืองในฐานะจุดค้าขายเครื่องเทศ และในสมัยโบราณเป็นราชธานีของชาวสมูติรี ท่าเรือที่โกฏิกโกฏเป็นดั่งประตูสู่ชายฝั่งอินเดียใต้ในยุคกลาง ให้กับนักเดินเรือชาวจีน เปอร์เซีย และอาหรับ ตลอดถึงชาวยุโรป ข้อมูลจากการศึกษาของอินดิคัสอะนาลัยติกส์จากปี 2009 ระบุให้โกฬิกโกฏเป็นเมืองที่ดีที่สุดสำหรับการอยู่อาศัยอันดับสองของประเทศอินเดียจากการศึกษาบริบทของผู้อยู่อาศัย รายรับ และการลงทุน
ศัพทมูล
ที่มาแน่ชัดของชื่อโกฏิกโกฏไม่เป็นที่ทราบชัดเจน ข้อมูจากหลายแหล่งเชื่อว่าชื่อนี้มาจากคำว่า โกยิล-โกฏ ซึ่งแปลว่า วังอันมีป้อมล้อมรอบ โกยิล เป็นคำในภาษามลยาฬัมและภาษาทมิฬ ในปัจจุบันนิยมใช้เรียกโบสถ์พราหมณ์ ส่วนในชื่อนี้อาจหมายถึงฏาฬีศิวโกยิล ต่อมาชื่อนี้จึงกร่อนเหลือ โกฬิโกฏ หรือชาวอาหรับเรียกว่า กาลิกูต (Qāliqūṭ) ที่ซึ่งกลายมาเป็นรูปภาษาอังกฤษว่า คาลีคัต (Calicut) ในเอกสารของจีนโบราณเรียกเมืองนี้ว่า จูฟันจี้ (诸番志; zhū fān zhì) ส่วนชาวทมิฬเรียกว่า กัฬฬิโกฏไฏ (Kallikottai)
คำว่า คาลิโก ซึ่งเป็นคำเรียกชนิดหนึ่งของผ้าฝ้ายทอมือชั้นดีที่ในอดีตส่งออกมาจากโกฬิกโกฏ ที่ซึ่งต่อมาถูกนำมาใช้เรียกแมวสามสีหรือแมวคาลิโก เข้าใจว่าน่าจะมาจากคำว่า Calicut
เทศบาลบิยืฟ
บิยืฟ (Bjuv) เป็นเทศบาลในเทศมณฑลสกัวเนอ ทางตอนใต้ของประเทศสวีเดน
ชิงาซากิ
ชิงาซากิ เป็นนครที่ตั้งอยู่ในตอนกลางของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 35.70 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 244,610 คน
ภูมิศาสตร์
ตั้งอยู่ริมฝั่งทางทิศตะวันออกของแม่น้ำซางามิ บริเวณชายฝั่งทางทิศใต้ของจังหวัดคานางาวะ ทิศใต้ติดกับอ่าวซางามิและมหาสมุทรแปซิฟิก
DAN DAN โคโกโระฮิกาเรเตกุ
DAN DAN โคโกโระฮิกาเรเตกุ เป็นซิงเกิลลำดับที่ 4 ของวงเจป็อป ฟีลด์ออฟวิว (FIELD OF VIEW) ออกจำหน่ายในวันที่ 11 มีนาคม พ.ศ. 2539 เพลงดังกล่าวถูกนำไปใช้เป็นเพลงเปิดตลอดการออกอากาศของอนิเมะเรื่อง ดราก้อนบอล GT และเป็นเพลงจบของภาพยนตร์ ดราก้อนบอล วิถีแห่งเจ้ายุทธจักร ในส่วนของยอดขายซิงเกิลดังกล่าวติดอันดับ 1 ในชาร์ตออริคอนประจำสัปดาห์ในสัปดาห์แรกที่ออกจำหน่าย และติดอันดับที่ 3 ประจำชาร์ตออริคอนของปี 2539
เกี่ยวกับเพลง
เนื้อเพลงของเพลง "DAN DAN โคโกโระฮิกาเรเตกุ" นี้เขียนโดยอิซูมิ ซากาอินักร้องนำของวงซาร์ด ซึ่งเคยเขียนเพลงให้กับวงฟิลด์ออฟวิวมาก่อนในสามซิงเกิลก่อนหน้าของฟิลด์ออฟวิว โดยเนื้อเพลงในเพลงนี้ไม่มีความเกี่ยวข้องใด ๆ เกี่ยวกับดราก้อนบอลเลย แต่เนื้อเพลงมีเนื้อหาเกี่ยวกับการสารภาพความรักให้กับอย่างอื่นที่สำคัญกว่า อย่างไรก็ดีเพลงดังกล่าวได้ถูกนำไปแปลเป็นหลายภาษาและบางภาษาก็เลือกที่จะใส่เนื้อเพลงที่มีความหมายเกี่ยวกับดราก้อนบอลลงไป ภายหลังซาร์ดได้ร้อง Cover เพลงนี้ในอัลบั้ม ทูเดย์อีสอะนาเธอร์เดย์ (Today is Another Day) ของตนเองโดยเวอร์ชัน Cover ดังกล่าวเรียบเรียงโดยไดซูเกะ อิเกดะ และในส่วนของเวอร์ชันต้นฉบับของฟิลด์ออฟวิวเรียบเรียงโดยฮายามะ ทาเคชิ
ในช่วงที่เพลงนี้ออกวางจำหน่าย จุง อาเบะ ได้ออกจากวงไป ทำให้บนปกของซิงเกิลดังกล่าวมีสมาชิกเพียงสามคนจากสี่คน ทั้งสามคนได้แสดงในรายการมิวสิกสเตชันของทีวีอาซาฮีเพื่อโปรโมตซิงเกิล และในพีวีก็ปรากฏพวกเขาเพียงสามคน โดยพีวีดังกล่าวถ่ายในห้องสมุดของมหาวิทยาลัยโคกากูอิง แสดงภาพเด็กสาวเปิดหนังสือที่หน้าปกชื่อ FIELD OF VIEW แล้วเชื่อมไปยังภาพการแสดงในพีวีของพวกเขา
เวอร์ชันภาษาอื่น
ในเวอร์ชันภาษาอื่น ได้ถูกมาร้องเพลงถึง 11 ภาษาคือ จีน, อังกฤษ, เยอรมัน, อิสราเอล, โปรตุเกสบราซิล, โปรตุเกสยุโรป, สเปนเม็กซิโก, สเปนชิลี, สเปนกัสติยา, กาตาลา, บาสก์, กาลิเซีย, เกาหลี และไทย โดยประเทศไทยเคยวางจำหน่ายในอัลบั้ม ปาร์ตี้การ์ตูนดังชุดที่ 1 ซึ่งเป็นรวมเพลงแปลงจากอนิเมะที่ฉายทางช่อง 9 ในขณะนั้น
สำมะโนเบลารุส (ค.ศ. 1999)
'''สำมะโนเบลารุส ค.ศ. 1999''' (Belarus Census of 1999) เป็นสำมะโนแรกหลังประเทศเบลารุสได้รับเอกราชจากการล่มสลายของสหภาพโซเวียต ข้อมูลสำมะโนในเบลารุสก่อนหน้านี้พบในสำมะโนโซเวียตและสำมะโนจักรวรรดิรัสเซีย
รายชื่อชนิดลูกผสมทางธรรมชาติของหม้อข้าวหม้อแกงลิง
บอร์เนียว
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากบอร์เนียว.
ชนิดของหม้อข้าวหม้อแกงลิงที่ยังไม่มีการค้นพบว่ามีลูกผสมทางธรรมชาติ:
เพิ่มเติม: N. hurrelliana และ N. murudensis มันอาจจะเป็นลูกผสม แต่การพิจารณาว่าเป็นสปีชีส์หรือไม่ตามหลักอนุกรมวิธานนั้น ดูที่ความเสถียรของรูปแบบ, ความอุดมสมบูรณ์ของประชากร ที่เป็นอิสระจากพ่อแม่ดั้งเดิมของมัน ก็เหมือนกับลูกผสมที่มีความเสถียรอีกหลายๆตัว รวมถึง N. × alisaputrana, N. × ghazallyana, N. × hookeriana, N × kinabaluensis, N. × kuchingensis, N. × trichocarpa และ N. × trusmadiensis แน่นอน สถานะสปีชีส์นั้นจะแสดงให้เห็นอะไรอีกหลายๆอย่างที่ผ่านมาในอดีต
สุมาตรา
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากสุมาตรา
ชนิดของหม้อข้าวหม้อแกงลิงที่ยังไม่มีการค้นพบว่ามีลูกผสมทางธรรมชาติ:
เพนนิซูล่า มาเลเซีย
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากเพนนิซูล่า มาเลเซีย
ชนิดของหม้อข้าวหม้อแกงลิงที่ยังไม่มีการค้นพบว่ามีลูกผสมทางธรรมชาติ:
ฟิลิปปินส์
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากฟิลิปปินส์
เพิ่มเติม: N. × mirabilata (N. alata × N. mirabilis) และ N. × tsangoya ((N. alata × N. merrilliana) × N. mirabilis) ถูกบึนทึกว่าเป็นลูกผสมทางธรรมชาติ อยู่ในหนังสือ Guide to Nepenthes Hybrids (1995) แต่เท่าที่รู้ การกระจายพันธุ์ของพ่อและแม่นั้นไม่ซ้อนทับกันในธรรมชาติ
นิวกีนี
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากเกาะนิวกินี
เกาะซูลาเวซี
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากเกาะซูลาเวซี
อินโดจีน
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากอินโดจีน
ไทย
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากไทย
สิงคโปร์
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากสิงคโปร์
หม้อข้าวหม้อแกงลิงทุกชนิดในสิงคโปร์ มีการผสมข้ามชนิดกัน
กรึชชีนา ชีมาโนว์สกายา
เธอได้รับการคัดเลือกเข้าแข่งขันโอลิมปิกฤดูร้อน ปี 2020 ที่โตเกียว ประเทศญี่ปุ่น ในการวิ่ง 100 และ 200 เมตร ในวันที่ 30 กรกฎาคม 2021 เธอกล่าวโทษเจ้าหน้าที่ของคณะกรรมการโอลิมปิกเบลารุสว่าได้บังคับเธอลงแข่งในการวิ่งผลัด 4 × 400 เมตร โดยที่เธอมิได้ยินยอม สองวันต่อมาเธอถูกนำตัวไปยังท่าอากาศยานนานาชาติฮาเนดะของโตเกียว ทั้ง ๆ ที่เธอปฏิเสธการกลับเบลารุส กระทั่งต่อมาเธอได้รับการคุ้มครองโดยตำรวจและได้รับวีซามนุษยธรรมจากโปแลนด์ โดยเธอจะเดินทางไปในวันที่ 4 สิงหาคม ผ่านการต่อเที่ยวบินที่เวียนนา ประเทศออสเตรีย
แก๊งฉึกฉักไดโนเสาร์
แก๊งฉึกฉักไดโนเสาร์ (Dinosaur train) เป็นการ์ตูนสำหรับเด็กจากประเทศสหรัฐอเมริกา จัดทำโดยเคร็ก บาร์ทเล็ตต์ คนเดียวกันที่ผลิตเรื่องเฮ้ อาร์โนล!กับ เรดีเจ็ตโก! ในเรื่องนี้ได้มีการเล่าเรื่องถึงที-เร็กซ์ที่ชื่อว่า บัดดี้ ที่เลี้ยงโดยครอบครัวเทอราโนดอน แล้วผจญภัยทุกยุคที่เขาอยากจะไป และเรียนรู้เกี่ยวกับไดโนเสาร์ และสิ่งมีชีวิตทุกชนิด เรื่องนี้จัดจำหน่ายโดย The Jim Henson Company ร่วมกับ Media Development Authority, Sparky Animation, FableVision และ Snee-Oosh, Inc
ภาพรวม
ในเรื่องนี้จัดสถานที่อยู่ในยุคก่อนประวัติศาสตร์ ภายในนั้นมีป่า บึง ภูเขาไฟ และมหาสมุทรที่มีไดโนเสาร์ และสิ่งมีชีวิตอื่นๆ ในยุคเดียวกัน โดยมีรางรถไฟที่มีรถไฟ รู้จักกันในชื่อ รถไฟไดโนเสาร์ (Dinosaur train)
การแสดงสด
"Jim Henson's Dinosaur Train Live: Buddy's Big Adventure" เป็นการแสดงสดทั่วสหรัฐและแคนาดาตั้งแต่เดือนตุลาคม ค.ศ. 2013 ถึงมีนาคม ค.ศ. 2014
ภาพยนตร์
ในเดือนกรกฎาคม ค.ศ. 2020, เคร็ก บาร์เลตต์ประกาศสร้างภาพยนตร์มิวสิคัล 85 นาทีจากซีรีส์นี้ผ่านอินสตาแกรม
หลังจากนั้น ภาพยนตร์ที่มีชื่อว่า Dinosaur Train: Adventure Island เริ่มฉายวันแรกในวันที่ 12 เมษายน ค.ศ. 2021
เขตรักษาพันธุ์สัตว์ป่าคลองยัน
เขตรักษาพันธุ์สัตว์ป่าคลองยัน ตั้งอยู่บริเวณน้ำตกวิภาวดี หมู่ที่ 8 ตำบลตะกุกใต้ อำเภอวิภาวดี จังหวัดสุราษฎร์ธานี ห่างจากที่ว่าการอำเภอวิภาวดี ไปตามถนนรพช. สายตะกุกเหนือ - บ้านยาง มีทางแยกขวาบริเวณบ้านปากพาย ระยะทาง8 กิโลเมตร ถึงบริเวณน้ำตกและที่ทำการเขตรักษาพันธุ์สัตว์ป่าคลองยัน มีอาณาเขตครอบคลุมพื้นที่ตำบลปากฉลุย อำเภอท่าฉาง ตำบลตะกุกเหนือ ตำบลตะกุกใต้ อำเภอวิภาวดี ตำบลน้ำหัก ตำบลท่าขนอน ตำบลกะเปา อำเภอคีรีรัฐนิคม และตำบลเขาพัง อำเภอบ้านตาขุน จังหวัดสุราษฎร์ธานี
ลักษณะภูมิประเทศ
ภูมิประเทศในพื้นที่เขตรักษาพันธุ์สัตว์ป่าคลองยัน ความลาดชันของพื้นที่เป็นเทือกเขาสูงสลับซับซ้อน ตามแนวทิศเหนือ-ทิศใต้ มีเทือกเขาสูงสุดคือ หัวเขาแดนมุย มีความสูง 1,028 เมตร เป็นเทือกเขาที่มีความสูงลดหลั่นกันไปและไม่ค่อยมีหน้าผาที่สูงชัน ลักษณะภูมิประเทศของเขตรักษาพันธุ์สัตว์ป่าคลองยันพื้นที่แบ่งออกเป็น 2 ส่วน คือ ส่วนเหนือ มีลักษณะเป็นภูเขาสูงสลับซับซ้อน มียอดเขาหลังคาตึกเป็นจุดเด่น สูงจากระดับน้ำทะเล 1,010 เมตร ลักษณะเป็นภูเขาดินดานและ หินทราย เป็นจุดกำเนิดของต้นน้ำคลองยัน จังหวัดสุราษฎร์ธานีและ ต้นน้ำลำคลองกะเปอร์ จังหวัดระนอง พื้นที่ส่วนนี้เป็นศูนย์กลางของป่าผืนใหญ่ที่อุดมสมบูรณ์ที่สุด ซึ่งถูกล้อมรอบด้วยเขตรักษาพันธ์สัตว์ป่าคลองนาคา เขตรักษาพันธุ์สัตว์ป่าคลองแสง และอุทยานแห่งชาติแก่งกรุง ส่วนใต้ มีลักษณะเป็นภูเขาสูงสลับซับซ้อน วางแนวยาวจากเหนือจรดใต้ ประกอบด้วย ทิวเขาสูงจากระดับน้ำทะเล 1,007 เมตร ทิวเขาแดนมุย 1,028 เมตร และทิวเขาแดนยัน 1,019 เมตร ทิศทางการไหลของน้ำส่วนใหญ่จะไหลไปทางทิศตะวันออกลงสู่หมู่บ้านเป็น จุดกำเนิดของลำคลองหลายสายที่ไหลลงสู่คลองยัน และส่วนหนึ่งจะไหลไปทางทิศตะวันตกลงสู่คลองมุย และไหลลงเขื่อนรัชชประภา แนวเขตด้านตะวันตกจะติดกับพื้นที่ป่าสมบูรณ์ของเขตรักษาพันธุ์สัตว์ป่าคลองแสง และพื้นที่น้ำของเขื่อนรัชชประภา ซึ่งอยู่ในความดูแลของอุทยานแห่งชาติเขาสก
ทรัพยากรป่าไม้
เป็นป่าดิบชื้น มีพันธุ์ไม้เด่นเช่น ยาง ตะเคียน หลุมพอ จำปา เสียดช่อ นาคบุตร รักเขา และป่าชนิดอื่น ๆ อาทิ เช่น ป่าไผ่ ยอดเขาที่สำคัญ ๆ ได้แก่ ยอดเขาหลังคาตึก เขาสูง เขาขี้ชัน
ทรัพยากรสัตว์ป่า
1. สัตว์เลี้ยงลูกด้วยน้ำนม คือ เสือลายเมฆ เสือโคร่ง สมเสร็จ กระทิง ชะนีธรรมดา เสือดาว ช้างป่า เก้งหม้อ วัวแดง เลียงผา ค่างแว่นถิ่นใต้ กวาง เสือดำ และ เสือไฟ เป็นต้น
3. แมลง ชนิดต่างๆ มีไม่น้อยกว่า 187 ชนิด เช่น ผีเสื้อ เป็นต้น
4. สัตว์เลื้อยคลาน มีไม่น้อยกว่า 64ชนิด เช่น จำพวกงู เต่า กิ้งก่า จิ้งเหลน เห่าช้าง และ เหี้ย เป็นต้น
5. สัตว์สะเทินน้ำสะเทินบก มีไม่น้อยกว่า 17 ชนิด เช่น กบ เขียด ปาด อึ่งจิ๋วหลังลาย อึ่งอ่างมลายู เป็นต้น
6. สัตว์น้ำ จำพวกปลา มีประมาณ 80 ชนิด ปลาหางบ่วง ปลาหนามหลัง ปลาเสือพ่นน้ำ ปลาพรม ปลากระทิง ปลาชะโด และ ปลาไหล โดยเฉพาะปลาตะพัด หรือ ปลามังกร ปลาน้ำจืดทีใกล้จะสูญพันธุ์เป็นต้น
โนเวย์เอาท์ (2012)
โนเวย์เอาท์ (2012) (No Way Out (2012)) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี ที่จัดหลังศึกใหญ่ โอเวอร์เดอะลิมิต (2012) จัดเมื่อวันที่ 17 มิถุนายน ค.ศ. 2012 ณ สนาม ไอโซด เซ็นเตอร์ ในเมือง เอ็สท์ รูเธอร์ฟอร์ด, รัฐนิวเจอร์ซีย์ สหรัฐ โดยแสดงนักมวยปล้ำจาก รอว์ และ สแมคดาวน์ โดยครั้งที่ 12 หลังจากที่ศึกนี้ได้หายไปถึง 3 ปี
เบื้องหลัง
ในรอว์ (21 พฤษภาคม 2012) จอห์น ซีนา ออกมายอมรับว่า จอห์น โลรีนายติส ชนะเขา แต่ก็โมโหกับสิ่งที่เกิดขึ้นเขาเกือบจะต้องไปจาก WWE อยู่แล้ว แต่ บิ๊กโชว์ กลับพาเขากลับมา บิ๊กโชว์ มาช่วยคนที่เพิ่งจะไล่เขาออก บิ๊กโชว์ เคยเป็นเพื่อนเขา แต่กลับมาชกหน้าเขา บิ๊กโชว์ ยอมขายวิญญาณไปแล้ว บิ๊กโชว์ ไม่น่าทำแบบนั้นเลย เพราะถ้า จอห์น โลรีนายติส ถูกไล่ออกไป ผู้จัดการคนต่อไปก็น่าจะจ้าง บิ๊กโชว์ กลับมาอยู่ดี แต่เขากลับเลือกที่จะไปเข้าข้าง จอห์น โลรีนายติส และ อีฟ ทอร์เรส ออกมาเพื่อประกาศแนะนำตัว จอห์น โลรีนายติส ซึ่งออกมาด้วยรถสกู๊ตเตอร์ไฟฟ้า และต้องใช้ไม้ค้ำเดิน จอห์น โลรีนายติส บอกว่าเขาได้รับบาดเจ็บหนักจนร่างกายซีกซ้ายขยับไม่ได้แต่ไม่เป็นไรหรอก เพราะชั้นชนะนายแล้ว และจากการบาดเจ็บนี้ชั้นขอประกาศเลยว่านับจากนี้ไปห้ามซูเปอร์สตาร์คนไหนมาทำร้ายเขาอีก ไม่อย่างนั้นจะถูกไล่ออกทันที และขอแนะนำคู่ต่อสู้คนต่อไปของซีนาในโนเวย์เอาท์นั่นคือบิ๊กโชว์ คืนเดียวกัน ซีนาต้องปล้ำแฮนดิแคป โดยจับคู่กับ เชมัส เจอกับ ดอล์ฟ ซิกก์เลอร์, แจ็ก สแวกเกอร์ และ เทนไซ และมีนักมวยปล้ำฝ่ายอธรรมอยู่ข้างเวทีเป็นลัมเบอร์แจ็ค สุดท้ายแมตช์จบลงโดยไม่มีผลการตัดสินเพราะนักมวยปล้ำข้างเวทีขึ้นมารุม หลังแมตช์ บรรดาฝ่ายธรรมะก็รีบวิ่งออกมาช่วย จอห์น ซีนา รีบวิ่งไปหลังเวทีเพื่อไปตามหา บิ๊กโชว์ แต่กลายเป็นเจอหมัดน็อคไป
ในรอว์ (11 มิถุนายน 2012) จอห์น โลรีนายติส ออกมา แต่ยังไม่ทันพูดอะไร วินซ์ แม็กแมน ก็ออกมา จอห์น โลรีนายติส จะขอจับมือแต่ วินซ์ แม็กแมน ไม่ยอมจับ วินซ์ แม็กแมน บอกว่า คืนนี้จะมาประเมิณผลงานของนาย ไหนลองบอกเหตุผลมาซิว่าทำไมชั้นถึงไม่ควรจะไล่แกออกในคืนนี้ จอห์น โลรีนายติส บอก มีเพียงเหตุผลเดียวคือ People Power ผมจะทำให้ รอว์ ตอนที่ 1,000 เป็นวันที่ผู้ชมมีความสุขที่สุด วินซ์ แม็กแมน ถามคนดูว่าชอบมั้ย คนดูโห่ จอห์น โลรีนายติส อ้างถึงความสามารถในการบริหารของตัวเองแต่ วินซ์ แม็กแมน บอกว่าแกเซ็น บร็อก เลสเนอร์ มาแล้วก็ทำให้เราถูกฟ้องถึงสองคดี นั่นเรียกว่าบริหารดีเหรอ จอห์น โลรีนายติส บอก เรื่องของ บร็อก เลสเนอร์ นั้นไม่ใช่ความผิดของผมแต่เป็น ทริปเปิล เอช ต่างหาก วินซ์ แม็กแมน บอก แล้วการเซ็นสัญญา บิ๊กโชว์ กลับมาโดยให้ค่าจ้างสูงลิบลิ่วล่ะไอ้อ้วนนี่ฝีมือห่วยแตกมาตั้งแต่ปี 1999 แล้วเอามันกลับมาทำไม จอห์น โลรีนายติส บอก แค่เพราะว่า DX เคยจับหัวคุณมุดใส่ตูด บิ๊กโชว์ ไม่ได้หมายความว่าเขาห่วยนะ จอห์น โลรีนายติส บอกว่าสตาร์ทุกคนต่างก็เห็นผมเป็นดั่งเพื่อนของพวกเขาทั้งนั้น เชมัส ออกมา และบอกว่า จอห์น โลรีนายติส ช่างเป็นเพื่อนที่ดีจริงๆ ปรับเงิน 5 แสน แล้วยังบังคับให้ขอโทษเพียงเพราะชั้นวิ่งชนอีกต่างหาก วินซ์ แม็กแมน บอกว่าถ้าคืนนี้ จอห์น โลรีนายติส ทำผลงานได้ไม่น่าประทำใจละก็โดนไล่ออกแน่ ในช่วงท้ายรายการ วินซ์ แม็กแมน ออกมาพร้อมกับ รปภ.อีกหลายคน เพื่อมาตัดสินอนาคตของ จอห์น โลรีนายติส วินซ์ แม็กแมน เรียก จอห์น โลรีนายติส ออกมา โลรีนายติส บอกว่าไม่ต้องขน รปภ.ออกมาด้วยก็ได้ไม่ว่าคุณจะตัดสินใจอย่างไรผมก็ไม่ทำร้ายคุณหรอก วินซ์ แม็กแมน บอก รปภ.พวกนี้ไม่ได้มีไว้สำหรับชั้น แต่มีไว้ส่งนายออกไปจากสนาม ออกไปจากธุรกิจของชั้น วินซ์ แม็กแมน เตรียมจะไล่โลรีนายติสออก แต่บิ๊กโชว์ออกมาขัดจังหวะ บิ๊กโชว์บอกว่าโลรีนายติสทำสิ่งผิดพลาดไปบ้าง แต่เขาก็ทำสิ่งที่ถูกต้องคือให้สัญญาพิเศษกับชั้น ทำให้ชั้นสามารถทำอะไรก็ได้ นายอาจจะไล่ชั้นออกได้ แต่นั่นก็หมายความว่านายต้องจ่ายเงินหลายล้านให้กับชั้นไปอีกหลายปี โดยไม่ได้อะไรตอบแทน ที่ผ่านมาชั้นต้องแต่งตัวเป็นไอ้โน่นไอ้นี่ ทำตัวเอนเตอร์เทนเพื่อให้คนดูหัวเราะชอบใจ ทั้งหมดนี้ก็เป็นเพราะนายสั่งให้ชั้นทำทั้งนั้น ซีนาออกมาล้อเลียนบิ๊กโชว์และโลรีนายติส สุดท้ายซีนากับบิ๊กโชว์ก็ต่อยกัน โลรีนายติสกับวินซ์พยายามเข้าไปห้าม แต่กลายเป็นบิ๊กโชว์ปล่อยหมัดพลาดไปน็อควินซ์
ในรอว์ (11 มิถุนายน 2012) ดอล์ฟ ซิกก์เลอร์เอาชนะ4เส้า ได้สิทธิ์เป็นผู้ท้าชิงอันดับ 1 ในการชิงแชมป์โลกเฮฟวี่เวทกับเชมัสในโนเวย์เอาท์
ในรอว์ (28 พฤษภาคม 2012) ซีเอ็ม พังก์ต้องเจอกับแดเนียล ไบรอัน โดยพังก์เป็นฝ่ายแพ้ หลังแมตช์เคนเอาเก้าอี้มาตีใส่ไบรอัน และใส่โชคสแลมลงบนเก้าอี้ เอเจเอาเก้าอี้ส่งให้พังก์ และใช้เก้าอี้ไล่ตีใส่เคนจนตกเวทีไป
ในสแมคดาวน์ (1 มิถุนายน 2012) พังก์ต้องป้องกันแชมป์ WWE กับ เคน ผลปรากฏว่า ไบรอันเข้ามาก่อกวนการปล้ำ ทำให้แมตช์จบลงโดยไม่มีผลการตัดสิน
ในรอว์ (11 มิถุนายน 2012) ซานติโน มาเรลลาจับคู่กับเลย์ลาแพ้ให้ริคาร์โด โรดรีเกซจับคู่กับเบท ฟีนิกซ์ หลังแมตช์ริคาร์โดสะใจและเยาะเย้ยซานติโนมากไปหน่อย ซานติโนเลยโมโห ดึงเสื้อริคาร์โดขาดจนเห็นเสื้อจัสติน บีเบอร์ด้านใน ทำให้ถูกคนทั้งสนามหัวเราะเยาะ
โรเจอร์ แซนเชซ
โรเจอร์ แซนเชซ (Roger Sanchez) หรือเป็นที่รู้จักในชื่อ โรเจอร์ เอส. (Roger S.) และ ดิเอสแมน (The S Man) เกิดเมื่อวันที่ 1 มิถุนายน ค.ศ. 1967 ในควีนส์ รัฐนิวยอร์ก เป็นดีเจแนวเฮาส์ชาวอเมริกัน เจ้าของรางวัลแกรมมี่ มีเพลงฮิตติดชาร์ตหลายเพลงในยุโรปและทั่วโลก เมื่อวันที่ 28 ตุลาคม ค.ศ. 2009 นิตยสารดีเจ ประกาศผลท็อป 100 ดีเจ ประจำปี โดยแซนเชซติดอยู่ที่อันดับ 60
อ้างอิง
1967
สแปนแอร์
สแปนแอร์ (อังกฤษ: Spanair) คือสายการบินในประเทศสเปน เป็นสายการบินลูกของสายการบินสแกนดิเนเวียนแอร์ไลน์ซิสเต็ม ให้บริการในสเปน ยุโรป แอฟริกาตะวันตก และบริการเครื่องบินเช่าเหมาลำ มีศูนย์กลางการบินที่ท่าอากาศยานนานาชาติมาดริดบาราคัสและท่าอากาศยานนานาชาติบาร์เซโลนา
เส้นเมริเดียนที่ 156 องศาตะวันตก
เส้นเมริเดียนที่ 156 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 156 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 24 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 156 องศาตะวันตกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
ซีซันส์เชนจ์ เพราะอากาศเปลี่ยนแปลงบ่อย
ซีซันส์เชนจ์ เพราะอากาศเปลี่ยนแปลงบ่อย (Seasons Change เพราะอากาศเปลี่ยนแปลงบ่อย) เป็นภาพยนตร์ไทย เรื่องราวเกี่ยวกับความสัมพันธ์ของเด็กวัยรุ่น 3 คน ในช่วงระยะเวลาหนึ่งปี ที่ วิทยาลัยดุริยางคศิลป์ มหาวิทยาลัยมหิดล โดยเปรียบเทียบกับฤดูกาลที่เปลี่ยนไป ภาพยนตร์เรื่องนี้ กำกับโดย นิธิวัฒน์ ธราธร และเข้าฉาย เมื่อวันที่ 31 สิงหาคม พ.ศ. 2549
เนื้อเรื่องย่อ
หลังจากจบมัธยมต้นแล้ว ป้อม ตัดสินใจสมัครเข้าเรียนมัธยมปลาย ที่ วิทยาลัยดุริยางคศิลป์ มหาวิทยาลัยมหิดล สาขาเตรียมดนตรี เพราะต้องการอยู่ใกล้กับ ดาว เด็กสาวจากโรงเรียนเดียวกัน ที่เขาแอบหลงรัก
ในขณะที่พ่อของป้อมเข้าใจว่า ลูกชายเรียนสาขาเตรียมแพทยศาสตร์ โดยที่ป้อมเองก็ไม่กล้าบอกความจริง เนื่องจากพ่อของป้อมเห็นว่า ดนตรีเป็นวิชาชีพที่ไม่มั่นคง
ถึงแม้จะตามผู้หญิงที่แอบรักมาเรียน แต่ป้อมกลับค้นพบว่า ตัวเขามีพรสวรรค์ในการตีกลองชุดที่เป็นเลิศ ทำให้ เฉด และ ฉัตร สองหนุ่ม ผู้กำลังมองหามือกลอง ให้กับวงดนตรีของตัวเอง เลือกป้อมเข้าร่วมวง เพื่อเข้าประกวด การแข่งขันวงดนตรี ฮอทเวฟมิวสิคอวอร์ด โดยตั้งชื่อวงว่า Ass-Ho-Le (แอสโฮลี่)
นอกจากนี้ ฝีมือการตีกลองของป้อม ยังไปเข้าตา จิทาโร่ อาจารย์ชาวญี่ปุ่น ผู้สอนเครื่องดนตรีประกอบจังหวะ (เพอร์คัชชัน) อาจารย์จิทาโร่ จึงมักจะเรียกใช้ป้อม ให้มาช่วยทำวิทยานิพนธ์ของเขาอยู่เสมอ
อย่างไรก็ตาม ป้อมกลับเลือกสมัครเป็นมือกลองทิมปะนี ในวงออร์เคสตราของโรงเรียนแทน เพราะต้องการอยู่ใกล้ชิดดาว ซึ่งเป็นมือไวโอลินของวง ส่วนอ้อม ซึ่งเคยเป็นมือไวโอลินเช่นกัน ต้องเปลี่ยนไปเล่นฉาบแทน เนื่องจาก ฝีมือการเล่นเครื่องดนตรีอื่นไม่เอาไหนจริงๆ
เนื่องจาก วงออร์เคสตรา ใช้การเคาะจังหวะด้วยกลองไม่มาก ป้อมจึงต้องรออย่างเบื่อหน่าย กว่าจะถึงช่วงเล่นของตนแต่ละครั้ง ต่างกับอ้อม ที่มีความสุขกับดนตรี แม้ทั้งเพลงจะได้เล่นน้อยมาก ป้อมจึงเริ่มนึกถึงความรู้สึกของตนเอง ที่เปลี่ยนแปลงไปมาอยู่เสมอ ทั้งเรื่องดนตรี การเรียน ความรัก และชีวิตของตนในอนาคต ราวกับอากาศที่เปลี่ยนแปลงบ่อย
มีเดีย
บทเพลงสี่ฤดู
ไวโอลินคอนแซร์โต ในบันไดเสียง อี ไมเนอร์ โอปุส 64 ของ Felix Mendelssohn
ซิมโฟนีหมายเลขห้า ในบันไดเสียง ซี ไมเนอร์ ของ Ludwig van Beethoven
ดีวีดี และ วีซีดี
ดีวีดี และ วีซีดี ที่ผลิตออกจำหน่าย มี 3 รูปแบบ ได้แก่
เนื่องในโอกาสครบรอบ 7 ปี GTH ได้มีการรวมภาพยนตร์เรื่องนี้ เป็น1 ใน 7 ของชุดภาพยนตร์รัก ของค่าย GTH ด้วย (GTH 7 Love Collection)
วัดหนานผู่ถัว
วัดหนานผู่ถัว(Nanputuo Temple) วัดเก่าแก่สมัยราชวงศ์ถัง ใหญ่มากในเมืองเซียะเหมิน นมัสการพระโพธิสัตว์ กวนอิมปางพันมือ เพื่อความเป็นสิริมงคล ซึ่งในทุก ๆ ปีชาวพุทธทั่วโลก จะหลั่งไหลกันมาสักการะอย่างไม่ขาดสาย
ฟุตบอลทีมชาติซานมารีโน
ฟุตบอลทีมชาติซานมารีโน (Nazionale di calcio di San Marino) เป็นทีมฟุตบอลตัวแทนของสาธารณรัฐซานมารีโน ควบคุมและบริหารงานโดยสหพันธ์ฟุตบอลซ​​านมารีโน (FSGC) โดยเป็นชาติสมาชิกที่มีจำนวนประชากรน้อยที่สุดเป็นอันดับสองของยูฟ่า รองจากทีมชาติยิบรอลตาร์
ทีมชาติซานมารีโนลงแข่งขันอย่างเป็นทางการครั้งแรกเมื่อวันที่ 14 พฤศจิกายน ค.ศ.1990 ในรายการฟุตบอลชิงแชมป์แห่งชาติยุโรป 1992 รอบคัดเลือก โดยแพ้ให้กับทีมชาติสวิตเซอร์แลนด์ 0–4 ซึ่งก่อนหน้าการแข่งขันนัดดังกล่าวทีมชาติซานมารีโนเคยลงแข่งขันอย่างไม่เป็นทางการกับทีมชาติแคนาดาชุดโอลิมปิกและแพ้ไป 0–1
หลังจากลงแข่งขันอย่างเป็นทางการ ทีมชาติซานมารีโนก็ได้เข้าร่วมลงแข่งขันในรอบคัดเลือกของฟุตบอลโลกและฟุตบอลชิงแชมป์แห่งชาติยุโรปอยู่ทุกสมัย แต่ยังไม่เคยประสบกับชัยชนะเลยแม้แต่นัดเดียว โดยชัยชนะเพียงครั้งเดียวในประวัติศาสตร์ของทีมชาติซานมารีโนเกิดขึ้นเมื่อเดือนเมษายน ค.ศ. 2004 ในการแข่งขันฟุตบอลนัดกระชับมิตรกับทีมชาติลิกเตนสไตน์ ซึ่งซานมารีโนเอาชนะไปได้ 1–0
ในเดือนพฤศจิกายน ค.ศ. 2014 ทีมชาติซานมารีโน เคยถูกจัดให้อยู่ในอันดับสุดท้ายของอันดับโลกฟีฟ่าร่วมกับทีมชาติภูฏาน และมักจะถูกวิจารณ์ให้เป็นทีมชาติที่มีผลงานย่ำแย่ที่สุดในวงการกีฬาอยู่เสมอๆ โดยนับตั้งแต่ที่ก่อตั้งทีมชาติมาประสบกับชัยชนะเพียงแค่ครั้งเดียวซึ่งเป็นการแข่งขันนัดกระชับมิตร เสียประตูไปแล้วมากเกินกว่า 600 ลูก และยิงประตูได้เพียง 24 ประตู มีค่าเฉลี่ยในการเสียประตูมากถึงนัดละ 4.2 ประตู
Nepenthes × hookeriana
Nepenthes × hookeriana (ได้ชื่อตามโยเซพ ดาลตัน ฮุคเกอร์), หรือมีอีกชื่อหนึ่งว่า Hooker's Pitcher-Plant เป็นลูกผสมทางธรรมชาติระหว่าง N. rafflesiana และ N. ampullaria แต่เดิมมันถูกจำแนกเป็นสปีชีส์
มันเป็นลูกผสมที่พบในพื้นราบตลอดทั้งมาเลเซียตะวันตก, เกาะบอร์เนียว, สิงคโปร์ และ อินโดนีเซียเหมือนกับพ่อและแม่ของมัน ปกติพบในที่โล่ง
แองเการี ไรซ์
แองเการี ไรซ์ (Angourie Rice, ; เกิด 1 มกราคม พ.ศ. 2544 ) เป็นนักแสดงภาพยนตร์ชาวออสเตรเลีย เธอเริ่มอาชีพในฐานะนักแสดงเด็กโดยได้รับความสนใจจากบทบาทของเธอในเรื่อง These Final Hours และ The Nice Guys
ชีวิตวัยเด็ก
ไรซ์ได้รับการตั้งชื่อตามเมืองแองเการีในนิวเซาท์เวลส์ที่คุณยายของเธออาศัยอยู่ เธอเกิดที่ซิดนีย์และอาศัยอยู่ในเมลเบิร์น โดยมีพ่อแม่ของเธอ เจเรมี ไรซ์ ซึ่งเป็นผู้กำกับ และ เคท ไรซ์ นักเขียน ซึ่งเธอได้เข้าเรียนที่ Princes Hill Secondary College จบการศึกษาในปี ค.ศ. 2018 เธออาศัยอยู่ที่เพิร์ธเป็นเวลาห้าปี และในมิวนิก ประเทศเยอรมนีเป็นเวลาหนึ่งปีก่อนที่จะย้ายกลับไปเมลเบิร์น
เบียร์ยันจิง
บริษัทโรงเบียร์ปักกิ่งยันจิง จำกัด (北京燕京啤酒股份有限公司) เป็นบริษัทผลิตเบียร์ ก่อตั้งขึ้นในปี ค.ศ. 1980 ในกรุงปักกิ่ง ประเทศจีน โรงเบียร์ครอบคลุมพื้นที่ 2.22 ตารางกิโลเมตร (550 เอเคอร์) ขณะนี้ บริษัท เป็นหนึ่งในโรงเบียร์ที่ใหญ่ที่สุดในเอเชีย มีพนักงานประมาณ 20,000 คนและเป็นหนึ่งในผู้ผลิตเบียร์ที่ใหญ่ที่สุดในประเทศจีน ผลิตเบียร์ได้กว่า 3.11 ล้านตันในปี 2005 ผลิตภัณฑ์หลักคือ เบียร์ยันจิง
บริษัทโรงเบียร์ปักกิ่งยันจิง ผลิตเบียร์สีเหลืองอ่อนส่วนใหญ่ภายใต้ตราสินค้าชื่อ ยันจิง นอกจากนี้ยังผลิตเครื่องดื่มเช่น ชาน้ำแข็ง, ชามะลิ และน้ำเชื่อมลูกพลัม
ท่าอากาศยานนานาชาติโลแกน
ท่าอากาศยานนานาชาติเจเนอรัล เอ็ดเวิร์ด ลอเรนซ์ โลแกน (General Edward Lawrence Logan International Airport) อยู่ที่เมืองบอสตัน รัฐแมสซาชูเซตส์ สหรัฐอเมริกา รองรับการเดินทางภายในสหรัฐอเมริกา และไปยังแคนาดา, ยุโรป และลาตินอเมริกา และเป็นท่าอากาศยานหลักของสายการบินเจ็ตบลูแอร์เวย์, เดลต้า แอร์ไลน์, ยูเอสแอร์เวย์ และอเมริกันแอร์ไลน์ รวมถึงคอนติเนนตัลคอนเนคชั่นที่ให้บริการเส้นทางท้องถิ่นจากที่โลแกนนี้ด้วย
แตร์นี
แตร์นี (Terni) เป็นเมืองทางตอนใต้ของแคว้นอุมเบรีย ทางตอนกลางของประเทศอิตาลี เป็นเมืองหลวงของจังหวัดแตร์นี ตั้งอยู่บนที่ราบริมฝั่งแม่น้ำเนรา ตั้งอยู่ทางทิศเหนือของกรุงโรมราว 104 กม. ระหว่างคริสต์ศตวรรษที่ 6-12 ชาวออสโตรกอท ไบแซนไทน์ ลอมบาร์ด และเยอรมนีเข้ายึดครองตามลำดับ รวมเข้ากับรัฐสันตะปาปาในคริสต์ศตวรรษที่ 14
มันนีอินเดอะแบงก์ (2012)
มันนีอินเดอะแบงก์ (2012) (อังกฤษ: Money In The Bank (2012)) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี ที่จัดหลังศึกใหญ่ โนเวย์เอาท์ (2012) จัดเมื่อวันที่ 15 กรกฎาคม ค.ศ. 2012 ณ สนาม ยูเอส แอร์เวย์ส เซ็นเตอร์ ในเมือง ฟีนิกซ์, รัฐแอริโซนา สหรัฐ โดยแสดงนักมวยปล้ำจาก รอว์ และ สแมคดาวน์ โดยจัดเป็นครั้งที่ 3
อำเภอกระสัง
กระสัง เป็นอำเภอหนึ่งทางทิศตะวันออกของจังหวัดบุรีรัมย์ เดิมเป็นเขตท้องที่ของตำบลห้วยราช อำเภอเมืองบุรีรัมย์ทั้งหมด ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอเมืองบุรีรัมย์ในวันที่ 1 มิถุนายน พ.ศ. 2497 และยกฐานะเป็นอำเภอในวันที่ 22 กรกฎาคม พ.ศ. 2501 โดยเป็น 1 ใน 4 อำเภอของจังหวัดที่มีทางรถไฟสายตะวันออกเฉียงเหนือผ่าน ซึ่งเมื่อเดินทางจากกรุงเทพฯ แล้วจะเป็นอำเภอสุดท้ายก่อนเข้าสู่เขตจังหวัดสุรินทร์
ประวัติ
ท้องที่อำเภอกระสัง เดิมเป็นส่วนหนึ่งของตำบลห้วยราช (ครอบคลุมพื้นที่ตำบลกระสังบางส่วน ตำบลเมืองไผ่ ตำบลศรีภูมิ ตำบลลำดวน ตำบลชุมแสง ตำบลหนองเต็ง ตำบลกันทรารมย์ ตำบลห้วยสำราญ) และตำบลสองชั้น (ครอบคลุมพื้นที่ตำบลกระสังบางส่วน ตำบลบ้านปรือ ตำบลสูงเนิน) อำเภอเมืองบุรีรัมย์ เมื่อวันที่ 1 มิถุนายน พ.ศ. 2497 กระทรวงมหาดไทยให้แยกพื้นที่บางส่วนออกจากการปกครองของอำเภอเมืองบุรีรัมย์ รวมตั้งเป็น กิ่งอำเภอกระสัง ให้ขึ้นการปกครองกับอำเภอเมืองบุรีรัมย์ จนกระทั่งเมื่อวันที่ 22 กรกฎาคม พ.ศ. 2501 จึงมีพระราชกฤษฎีกาฯ ยกฐานะขึ้นเป็น อำเภอกระสัง จนถึงปัจจุบัน
การปกครองส่วนภูมิภาค
อำเภอกระสังแบ่งพื้นที่การปกครองออกเป็น 11 ตำบล 168 หมู่บ้าน
การปกครองส่วนท้องถิ่น
ท้องที่อำเภอกระสังประกอบด้วยองค์กรปกครองส่วนท้องถิ่น 12 แห่ง ได้แก่
ยุทธการที่ฮัลเบอ
ยุทธการที่ฮัลเบอ (Kessel von Halbe, Хальбский котёл, Halbe pocket) จากวันที่ 24 เมษายน – 1 พฤษภาคม ค.ศ.1945 เป็นการรบของกองทัพเยอรมันที่ 9 ภายใต้การบัญชาการของนายพลเทโอดอร์ บูสเซอ แต่กลับถูกทำลายโดยกองทัพแดงในช่วงระหว่างยุทธการที่เบอร์ลิน
กองทัพที่เก้าได้ตกอยู่ในวงล้อมขนาดใหญ่ในป่าชเปียร์ทางทิศตะวันออกเฉียงใต้ของเบอร์ลิน ด้วยความพยายามที่จะฝ่าวงล้อมไปทางตะวันตกผ่านหมู่บ้านฮัลเบอและป่าต้นสนทางตอนใต้ของเบอร์ลินเพื่อไปสมทบกับกองทัพเยอรมันที่ 12 ซึ่งภายใต้การบัญชาจากนายพล Walther Wenck ด้วยเจตนามุ่งหน้าไปยังตะวันตกและยอมจำนนต่อพันธมิตรตะวันตก. การกระทำเช่นนี้ส่งผลให้กองทัพที่ 9 ต้องสู้รบตลอดสามแนวของกองกำลังโซเวียตของแนวรบยูเครนที่ 1 ภายใต้การบัญชาของจอมพลอีวาน โคเนฟ ในขณะเดียวกันหน่วยกองกำลังของแนวรบเบียโลรัสเซียที่ 1 ภายใต้การบัญชาของเกออร์กี จูคอฟ ได้เข้าโจมตีตลบหลังกองทัพเยอรมันจากทางทิศตะวันออกเฉียงเหนือ
หลังการสู้รบอย่างหนัก.ทหารเยอรมันประมาณสามหมื่นนาย-หนึ่งในห้าของกองกำลังที่ติดอยู่ในวงล้อมตั้งแต่ต้นสามารถฝ่าออกมาสมทบกับกองทัพที่ 12 ได้สำเร็จและปลอดภัย ส่วนที่เหลือถูกสังหารหรือไม่ก็ถูกจับเป็นเชลยโดยกองทัพแดงแห่งโซเวียต
ความกล้าหาญ
ความกล้าหาญ (courage; bravery; intripidity) รวมทั้ง ความทรหดอดทน (fortitude) หรือ เจตจำนง (will) คือความสามารถในการเผชิญหน้ากับความกลัว ความเจ็บปวด อันตราย การเสี่ยงภัย ความไม่แน่นอน การข่มขู่ "ความกล้าหาญภายนอก" คือความกล้าหาญหรือความอดทนเมื่อต้องพบกับความเจ็บปวดทางกาย ความลำบาก ความตาย การคุกคามเอาชีวิต "ความกล้าหาญภายใน" คือความสามารถในการทำงานหรือกิจการต่างๆ อย่างถูกต้องเป็นธรรม ถึงแม้ว่าจะต้องพบกับการคัดค้านอย่างกว้างขวาง ถึงแม้ว่าจะต้องพบกับความอับอาย เรื่องอื้อฉาว และการบั่นทอนกำลังใจ
ชาตินิยมบาสก์
ชาตินิยมบาสก์ (Eusko abertzaletasun, Nacionalismo vasco, Basque nationalism) เป็นรูปแบบของลัทธิชาตินิยมที่อ้างว่าแคว้นบาสก์เป็นประเทศ และส่งเสริมความสามัคคีทางการเมืองของแคว้นบาสก์ โดยนับตั้งแต่ชาตินิยมบาสก์ก่อตั้งขึ้นในปลายคริสต์ศตวรรษที่ 19 ชาตินิยมบาสก์ได้เข้าร่วมในการเคลื่อนไหวแบ่งแยกดินแดน
ชาตินิยมบาสก์ถือว่าสามภูมิภาคต่าง ๆ ในสองรัฐ (ชุมชนปกครองตนเองบาสก์ และนาวาร์ในสเปน และแคว้นเฟรนช์บาสก์ในประเทศฝรั่งเศส) เป็น "กลุ่มลัทธิเรียกร้องดินแดนของชนชาติเดียวกันในธรรมชาติ" (irredentist in nature) ซึ่งได้รับการสนับสนุนจากการรวมกลุ่มทางการเมืองของจังหวัดที่พูดภาษาบาสก์ทุกแห่ง
เที่ยง เรืองประดิษฐ์
นายเที่ยง เรืองประดิษฐ์ (เกิด 5 สิงหาคม พ.ศ. 2480) อดีตสมาชิกสภาผู้แทนราษฎรจังหวัดปัตตานี 1 สมัย
ประวัติ
เที่ยง เรืองประดิษฐ์ เกิดเมื่อวันที่ 5 สิงหาคม พ.ศ. 2480 เป็นบุตรของนายเอี่ยม กับนางสุขกิ้ม เรืองประดิษฐ์ สำเร็จการศึกษาระดับมัธยมศึกษาชั้นปีที่ 6
งานการเมือง
เที่ยง ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2526 สังกัดพรรคชาติไทย และได้รับเลือกตั้งเพียงครั้งเดียว
สมาชิกสภาผู้แทนราษฎร
เที่ยง เรืองประดิษฐ์ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
พีระมิดคู่สี่เหลี่ยมจัตุรัสอีลองเกต
พีระมิดคู่สี่เหลี่ยมจัตุรัสอีลองเกต (อังกฤษ: elongated square bipyramid/dipyramid) เป็นทรงหลายหน้า (polyhedron) ที่เกิดจากการแทรกทรงลูกบาศก์ (cube) ลงไประหว่างกลางทรงแปดหน้าปรกติ (regular octahedron) ทำให้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 4 หน้า รวม 12 หน้า รูปทรงนี้มี 10 จุดยอด 20 ขอบ และเป็นทรงตันจอห์นสันหมายเลข 15 (Johnson solid: J15)
รูปทรงนี้สามารถเรียกได้ในชื่ออื่นๆ อีกคือ
โรดริ (นักฟุตบอลเกิด พ.ศ. 2539)
โรดริโก เอร์นันเดซ กัสกันเต (Rodrigo Hernández Cascante; เกิด 22 มิถุนายน ค.ศ. 1996) เป็นนักฟุตบอลชาวสเปน ปัจจุบันลงเล่นในตำแหน่งกองกลางตัวรับให้แก่แมนเชสเตอร์ซิตี สโมสรในพรีเมียร์ลีก และทีมชาติสเปน
เกียรติประวัติ
อัตเลติโกเดมาดริด
สเปน อายุไม่เกิน 19 ปี
สเปน อายุไม่เกิน 21 ปี
สเปน
ส่วนบุคคล
แหล่งข้อมูลอื่น
1996
อรรถาธิบายจดหมายเหตุสามก๊ก
อรรถาธิบายจดหมายเหตุสามก๊ก หรือ ซันกั๋วจื้อจู้ รวบรวมโดยเผย์ ซงจือ (ค.ศ. 372-451) ในศตวรรษที่ 5 เป็นบันทึกคำอธิบายประกอบของบันทึกประวัติศาสตร์  จดหมายเหตุสามก๊ก (ซันกั๋วจื้อ) ที่รวบรวมโดยตันซิ่ว (เฉิน โซฺ่ว) ในศตวรรษที่ 3
หลังเดินทางออกจากบ้านเกิด เผย์ ซงจือกลายมาเป็นกวีหลวงในราชสำนักของราชวงศ์หลิวซ่ง และได้รับมอบหมายให้แก้ปรับปรุงหนังสือซึ่งเสร็จสิ้นในปี ค.ศ. 429 และกลายเป็นบันทึกประวัติศาสตร์อย่างเป็นทางการของยุคสามก๊กในชื่อว่า ซันกั๋วจื้อจู้ หรือ อรรถาธิบายจดหมายเหตุสามก๊ก (คำว่า จู้ มีความหมายว่า "หมายเหตุ") เผย์ ซงจือให้คำอธิบายโดยละเอียดเกี่ยวกับภูมิศาสตร์และองค์ประกอบอื่น ๆ ที่กล่าวถึงในจดหมายเหตุสามก๊กต้นฉบับ ที่สำคัญ เผย์ ซงจือยังได้แก้ไขจุดบกพร่องในจดหมายเหตุสามก๊กในสอบทานกับบันทึกอื่น ๆ ที่รวบรวมมาในยุคนั้น  ในเรื่องของเหตุการณ์และบุคคลในประวัติศาสตร์ เผย์ ซงจือยังได้เพิ่มความคิดเห็นของตนเช่นเดียวกับที่ตันซิ่วทำ จากการค้นคว้าอย่างกว้างขวาง เผย์ ซงจือจึงสามารถสร้างบันทึกประวัติศาสตร์ที่ค่อนข้างสมบูรณ์ เพิ่มเติมรายละเอียดที่ไม่สมบูรณ์จำนวนมากในจดหมายเหตุสามก๊กต้นฉบับ รายละเอียดที่เพิ่มเข้ามาทำให้บันทึกอรรถาธิบายจดหมายเหตุสามก๊กมีความยาวเกือบสองเท่าของจดหมายเหตุสามก๊กต้นฉบับ
แหล่งข้อมูลอื่น
เผย์ ซงจืออ้างถึงคำกล่าวของนักประวัติศาสตร์คนอื่นเป็นบางครั้งโดยไม่อ้างอิงถึงชื่อหนังสือหรือเอกสารใด ๆ โดยมักจะอ้างถึงซุน เชิ่ง, ก้าน เป่า และสี จั้วฉื่อ น้อยครั้งนักที่เผย์ ซงจือจะรายงานคำบอกเล่าโดยไม่ระบุที่มา
เขตรักษาพันธุ์สัตว์ป่าคลองแสง
เขตรักษาพันธุ์สัตว์ป่าคลองแสง ประกาศเป็นเขตรักษาพันธุ์สัตว์ป่าเมื่อ พ.ศ. 2517 มีอาณาเขตครอบคลุมท้องที่ตำบลตะกุกเหนือ อำเภอวิภาวดี และตำบลเขาพัง ตำบลไกรสร อำเภอบ้านตาขุน จังหวัดสุราษฎร์ธานี มีเนื้อที่ 772,500 ไร่ ถูกเพิกถอนเขตน้ำท่วมและพื้นที่เขื่อนรัชชประภาเมื่อ พ.ศ. 2526 เนื้อที่ 49,875 ไร่ พ.ศ. 2528 เนื้อที่ 31 ไร่ และพ.ศ. 2529 เนื้อที่ 526 ไร่ รวม 50,472 ไร่ ปัจจุบันเหลือเนื้อที่ 722,068 ไร่ หรือ 1,155.3 ตารางกิโลเมตร
ลักษณะภูมิประเทศ
เป็นเทือกเขาสลับซับซ้อนความสูงจากระดับน้ำทะเลตั้งแต่ 100 เมตร ขึ้นไปมียอดเขาวงเป็นยอดเขาสูงสุด 1,272 เมตร มีความลาดชันสูงเป็นเขาหินปูน พื้นที่จดเขตน้ำท่วมเขื่อนรัชชประภา มีแนวน้ำท่อมจากทิศใต้ไปตามลำห้วยคลองแสงผ่ากลางเขตไปด้านทิศตะวันตกเฉียงเหนือ ทิศเหนือและทิศตะวันตก จดแนวเขตจังหวัดสุราษฎร์ธานี ยอดเขาอื่นๆที่ตั้งอยู่ทางทิศเหนือของพื้นที่สูงลดหลัดลงมาตามลำดับ ได้แก่ เขาวงสูง 1,272 เมตร เขาใหญ่ 825 เมตร ทางทิศตะวันตก มีเขาชาลี สูง 864 เมตร พื้นที่ ทางด้านตะวันอออกเฉียงใต้ ในแนวเทือกเขาหินปูนมียอดเขาสูงที่สำคัญ ได้แก่ เขาหน้านกฮูกสูง 738 เมตร เขาถ้ำจันทร์สูง 773 เมตร และเขาพังสูง 785 เมตร สภาพพื้นที่ในระดับสูงตั้งอยู่ทางด้านทิศตะวันตกเฉียงเหนือและลาดลงสู่ด้านตะวันออกเฉียงใต้
ลักษณะภูมิอากาศ
มีฝนตกชุกระหว่างปลายเดือนเมษายน-มกราคม อุณหภูมิในช่วงระยะ 5 ปี ที่ผ่านมา 15.10-38.00 องศา ปริมาณน้ำฝน 1,741.40 มม.
ทรัพยากรสัตว์ป่า
1. สัตว์เลี้ยงลูกด้วยน้ำนม เช่น ชะนีมือขาว ค่างแว่นถิ่นใต้ ค่างดำมลายู บ่าง พญากระรอกดำ พญากระรอกบินต่างๆ กระทิง สมเสร็จ เสือโคร่ง เสือดาว เสือดำ วัวแดง กวาง เก้ง เลียงผา กระจง ลิง หมี หมาใน ชะมด] อีเห็น ช้างป่า และโดยเฉพาะอย่างยิ่ง นากจมูกขน ที่เป็นสัตว์ที่หายากมาก เป็นต้น
2. สัตว์ปีก เช่น นกเงือก นกกก นกชนหิน เหยี่ยว ไก่ฟ้า นกหว้า นกยูง และนกชนิดต่าง ๆ เป็นจำนวนมาก
3. สัตว์สะเทินน้ำสะเทินบก ได้แก่ จงโคร่ง หรือกง คางคกห้วย กบทูด ชะง่อนหิน เมืองใต้ ปาดน้ำตาล และ อึ่งอ่างมลายู
4. สัตว์เลื้อยคลาน ที่น่าสนใจในพื้นที่ได้แก่ ตุ๊ดตู่ เห่าช้าง เต่าจักร
5. ปลาน้ำจืด ปลาตะพัดหรือ ปลามังกร ปลาน้ำจืดที่ใกล้จะสูญพันธุ์
คณะกรรมการโอลิมปิกภูฏาน
คณะกรรมการโอลิมปิกภูฏาน (Bhutan Olympic Committee; BOC, รหัสไอโอซี: BHU) เป็นคณะกรรมการโอลิมปิกแห่งชาติที่เป็นตัวแทนของประเทศภูฏานสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2526 มีสำนักงานใหญ่ตั้งอยู่ที่ประเทศภูฏาน เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากภูฏานเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
ผีเสื้อหนอนถั่ว
ผีเสื้อหนอนถั่ว เป็นผีเสื้อในวงศ์ผีเสื้อสีน้ำเงิน (Lycaenidae) กระจายพันธุ์ในทวีปยุโรป, แอฟริกา, เอเชียตะวันออกเฉียงใต้ถึงออสเตรเลีย พบตามชายป่า ทุ่งหญ้าหรือทุ่งดอกไม้จนถึงบนภูเขาที่สูง 2,700 เมตรเหนือระดับน้ำทะเล
ผีเสื้อหนอนถั่วเป็นผีเสื้อขนาดเล็ก เพศผู้มีความยาวปีก 24–32 มิลลิเมตร เพศเมียมีความยาวปีก 24–34 มิลลิเมตร ด้านบนปีกของเพศผู้จะมีแต้มสีน้ำเงินม่วงขนาดใหญ่กว่าเพศเมีย ทั้งสองเพศมีหางเล็กยาวและจุดสีดำสองจุดที่ปลายปีกคู่หลัง ไข่ของผีเสื้อชนิดนี้มีลักษณะกลมสีขาว เส้นผ่านศูนย์กลางประมาณ 0.5 มิลลิเมตร หนอนผีเสื้อมีความยาว 14-15 มิลลิเมตร สีเขียวถึงสีน้ำตาลแดง ดักแด้มีขนาด 9-10 มิลลิเมตร สีเทาอ่อนถึงน้ำตาล อาหารของตัวอ่อนผีเสื้อหนอนถั่วได้แก่พืชหลายสกุลในวงศ์ถั่ว เช่น สกุล Medicago, Crotalaria, Polygala เป็นต้น
Nepenthes × ventrata
Nepenthes × ventrata ( เป็นการผสมคำกันระหว่าง ventricosa และ alata) เป็นลูกผสมทางธรรมชาติระหว่าง N. alata และ N. ventricosa มันเป็นพืชถิ่นเดียวของฟิลิปปินส์เหมือนกับพ่อแม่ของมัน ชื่อของมันถูกใช้ครั้งแรกใน Carnivorous Plant Newsletter ในปี ค.ศ. 1979
N. × ventrata เป็นหม้อข้าวหม้อแกงลิงหนึ่งในหลายๆพันธุ์ที่ถูกนำไปเพาะเลี้ยงเนื้อเยื่อ และมีบ่อยครั้งที่ถูกปิดฉลากผิดเป็น Nepenthes alata มันปลูกเลี้ยงได้ง่าย สามารถปลูกในร่มได้ เป็นหม้อข้าวหม้อแกงลิงที่เหมาะกับผู้ที่เริ่มเลี้ยง ในประเทศไทยมีอีกชื่อหนึ่งว่าหม้อ "ฮอลแลนด์" เพราะช่วงเข้ามาจำหน่ายในเมืองไทยใหม่ๆถูกนำเข้ามาจากประเทศฮอลแลนด์
สร้อยเพชร พรสุพรรณ
สร้อยเพชร พรสุพรรณ มีชื่อจริงว่า ช้วน เสือมี เป็นนักร้องลูกทุ่ง เกิดที่อำเภอวิเศษชัยชาญ จังหวัดอ่างทอง มาสมัครร้องเพลงครั้งแรกกับ อาจารย์จรัญ พลับจั่น  ผู้สร้างนักร้องและนักจัดรายการชื่อดัง ที่สถานี วิทยุ ป.ต.อ. สีแยกเกียกกาย บางซื่อ
วิธีการทดสอบเสียงของอาจาราย์จรัญ ไม่เหมือนใครให้ สร้อยเพชร ไปยืนร้องเพลงหน้าป้อมยาม ที่ ป.ต.อ. โดยบอกว่าถ้าร้องได้ ยินดีรับร่วมงาน สร้อยเพชรก็แน่จริง ไปยืนตะโกนร้องเพลงดังลั่นไม่อายผู้คนเดินผ่านไปมา กอปรกับสร้อยเพชรเป็นคนเสียงดี อาจารย์เลยตกลงรับมาสนับสนุนอย่างจริงจัง
บันทึกเสียง ครั้งแรก พ.ศ. 2518 คือเพลง " ผู้ผิดหวัง  " งานประพันธ์ของ โผผิน พรสุพรรณ  นักประพันธ์มือฉมังในสมัยนั้น งานเพลงที่บันทึกเสียงตามมา ไม่ว่าจะเป็น รักใครไม่เท่าน้อง ป่าลั่น พบนางบ้านนา แอ่วเอื้องเมืองเหนือ นะจังงัง ตีคล้องร้องเป่า รักก่อนคนเก่า โหมโรง หนาวอีกแล้ว เปรียบน้องเหมือนรถเก๋ง รำมะนาหาคู่ คนหลายแฟน ดีกรีรัก แอ่วสาวเหนือ เสียงไก่ขัน ป่าลั่น
อาจารย์จรัญ ทำวงอยู่พักใหญ่ รู้สึกเบื่อ จึงยุบวง ปล่อยให้สร้อยเพชร สานต่อไปได้อีกระยะหนึ่งก็ยุบวงในที่สุด ส่วนสาเหตุที่ไม่ใช้ชื่อตามจังหวัดที่นักร้องเกิด เหมือนผู้สร้างส่วนใหญ่ อาจารย์บอกว่า ช่วงนั้น นักร้องจากจังหวัดสุพรรณมาแรง เลยต้อง" ฟีเว่อร์ " ตามไปด้วย
สร้อยเพชร พรสุพรรณ เสียชีวิตด้วยโรคประจำตัว เมื่อปี พ.ศ. 2547
ฟ้า (แก้ความกำกวม)
ฟ้า หรือ สีฟ้า อาจหมายถึง
รถไฟใต้ดินเซี่ยงไฮ้ สาย 8
รถไฟใต้ดินเซี่ยงไฮ้ สาย 8 หรือ สายยังปู เป็นเส้นทางรถไฟฟ้าแนวเหนือ-ใต้ในระบบรถไฟใต้ดินเซี่ยงไฮ้ วิ่งจาก สถานีถนนชิกวง ไปยัง สถานีทางหลวงเชนตู รถไฟฟ้าผลิตโดย Shanghai Electric และอัลสตอม
เตเรซีนา
เตเรซีนา (Teresina) เป็นเมืองหลวงและเทศบาลที่มีประชากรมากที่สุดของรัฐปีเอาอี ประเทศบราซิล ตั้งอยู่ทางตอนเหนือ-กลาง ของรัฐ อยู่ห่างจากชายฝั่ง 366 กม. เป็นเมืองหลวงของรัฐในภาคตะวันออกเฉียงเหนือเมืองเดียวที่ไม่ติดกับชายฝั่งบนมหาสมุทรแอตแลนติก มีประชากร 814,439 คน เตเรซีนาเป็นเมืองใหญ่อันดับ 19 ของบราซิล และเป็นเมืองหลวงใหญ่เป็นอันดับ 15 ของประเทศ เมืองก่อตั้งขึ้นเมื่อ 16 สิงหาคม ค.ศ. 1852 ในชื่อ Vila Nova do Poty เป็นเมืองแรกที่มีการออกแบบผังเมืองของประเทศ
เทวดา (ศาสนาพุทธ)
ตามคติศาสนาพุทธ เทวดา (देव;देव เทว) หมายถึงชาวสวรรค์ ถ้าเป็นเพศชายเรียกว่าเทพบุตร เพศหญิงเรียกว่าเทพธิดา และเรียกโดยรวมว่าเทวดา ในบางกรณีอาจครอบคลุมถึงพระพรหมทั้งหลายในพรหมโลกด้วย
ความเชื่อ
ในธชัคคสูตรระบุว่า บนสวรรค์มีเทวราชหลายองค์ เรียงตามลำดับศักดิ์ได้แก่ ท้าวสักกะ พระประชาบดี พระวรุณ และพระอีสาณ ในบรรดาเทวราชสี่องค์นี้ท้าวสักกะทรงเป็นจอมเทพ คัมภีร์สารัตถปกาสินีระบุว่า บุรุษผู้เกิดที่ตักเทพเรียกว่าเทพบุตร สตรีผู้เกิดที่ตักเทพเรียกว่าเทพธิดา ถ้าไม่ระบุชื่อจะเรียกว่าเทวดาองค์หนึ่ง
ประเภท
เทวดา แบ่งเป็น 3 ชั้น ได้แก่
การเกิด
การเกิดเป็นเทวดาไม่ต้องผ่านครรภ์มารดา แต่จะเกิดกายเป็นเทวดาเลย เรียกว่าโอปปาติกะ มนุษย์จะเกิดเป็นเทวดาได้เมื่อจิตก่อนตายระลึกถึงความดีเล็กน้อยที่เคยทำไว้ในโลกมนุษย์ เกิดเป็นมหากุศลจิต 8 ดวง อันประกอบด้วยหิริและโอตตัปปะ การบริจาคทาน การฟังธรรม หรือการสร้างสิ่งที่เป็นสาธารณประโยชน์ เป็นต้น
อายุขัย
อายุของเทวดามีหน่วยเป็นปีทิพย์ ปีทิพย์ในสวรรค์ชั้นต่าง ๆ ไม่เท่ากัน คัมภีร์อภิธัมมัตถสังคหะ ระบุอายุขัยของเทวดาแต่ละชั้นไว้ดังนี้ กล่าวคือ
เทวดา ที่ยังไม่บรรลุอรหัตตผลจะเวียนว่ายตายเกิดต่อไปเช่นเดียวกับมนุษย์ เพียงแต่อายุจะยืนกว่ามนุษย์ดังกล่าวไว้ด้านต้น เทวดามีทั้งเทวดาที่ดีและเทวดาที่ไม่ดี ในอรรถกถามงคลสูตรกล่าวว่าเทวดาจะมาโลกมนุษย์ก็ด้วยกิจบางอย่าง  เช่น  กลิ่นศีลของผู้ปฏิบัติธรรม เช่น จะมาเฝ้าพระพุทธเจ้า เวลามาจะมาตอนกลางคืนและยืนเฝ้าพระพุทธเจ้า  เนื่องจากเทวดาจะเหม็นกลิ่นมนุษย์ได้ไกลถึง 100 โยชน์ (ประมาณ 1,600 กิโลเมตร)
การเสพกาม
สวรรค์ซึ่งอยู่ในชั้นกามาวจรภูมิคือยังเกี่ยวข้องกับกามคุณทั้ง 5 คือ รูป รส กลิ่น เสียง และสัมผัส การเสพกามเช่นกัน เทวดาจะมีการเสพกามกันไม่ต่างอะไรกับมนุษย์แต่จะมีความแตกต่างกันออกไปเพราะเบญจกามคุณที่เป็นเลิศกว่า สวยงามกว่า ปราณีตกว่าเท่านั้น ยิ่งเกิดในภูมิชั้นสูงมากขึ้นไป การเสพกามก็ยิ่งเบาบางลงตามลำดับ
อาจารย์บางพวก (ฝ่ายวัดอภัยคีรีวิหาร) เชื่อว่าเทวดามีวิธีเสพกามต่างจากมนุษย์ ดังนี้
อย่างไรก็ตาม คัมภีร์สุมังคลวิลาสินีได้ปฏิเสธความเชื่อนี้โดยระบุว่า ''พระเถระบางท่านกล่าวว่า กามกิจย่อมสำเร็จแก่พวกเขา (เทวดา) ด้วยอาการสักว่าหัวเราะ สักว่ามองดูและสักว่าการสวมกอด. คำของพระเถระบางท่านนั้นถูกคัดค้านไว้ในอรรถกถาว่าคำที่กล่าวนั้นไม่มี. กามกิจที่จะพึงถูกต้องจะสำเร็จแก่ผู้ไม่ถูกต้องด้วยกาย หามิได้. เพราะว่า กามทั้งหลายของเหล่าเทพชั้นฉกามาวจรเป็นไปตามปรกติเหมือนกัน''
ส่วนเทวดาชั้นพรหมที่อยู่สูงกว่าจะไม่เสพกามเลยเพราะปราศจากกามฉันทะ
คณะกรรมการโอลิมปิกมัลดีฟส์
คณะกรรมการโอลิมปิกมัลดีฟส์ (Maldives Olympic Committee, รหัสไอโอซี: MDV) เป็นคณะกรรมการโอลิมปิกแห่งชาติที่เป็นตัวแทนของประเทศมัลดีฟส์สำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2528 มีสำนักงานใหญ่ตั้งอยู่ที่ประเทศมัลดีฟส์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากมัลดีฟส์เข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
สมัชชาประชาชาติมลายูปัตตานี
สมัชชาประชาชาติมลายูปัตตานี หรือ สภาประชาชนปัตตานี (Majis Permesyunatan Rakyat Melayu Patani, MPRMP) เป็นองค์กรที่เกิดขึ้นจากการประชุมร่วมของเบอร์ซาตู คณะทำงานเพื่อเอกราชปัตตานี และคณะกรรมการเจรจาเพื่อประชาชนมลายูปัตตานี เมื่อ 15 มิถุนายน พ.ศ. 2540 สำนักงานใหญ่อยู่ที่เมืองฮัมบวร์ค ประเทศเยอรมนี
โครงสร้างและการต่อสู้
โครงสร้างองค์กรประกอบด้วย สภาอูลามาหรือผู้ทรงคุณวุฒิ สภาซูรอหรือสภาจัดทำนโยบาย และคณะกรรมการบริหาร การเคลื่อนไหวเน้นการเคลื่อนไหวทางการเมืองและการโฆษณาชวนเชื่อ ยังไม่มีรายงานเกี่ยวกับการปฏิบัติการด้วยอาวุธ
ยูพอร์น
ยูพอร์น (YouPorn) เป็นเว็บโป๊ฟรีในอินเทอร์เน็ต ที่มีลักษณะคล้าย ๆ กับยูทูบ เริ่มเปิดบริการเมื่อเดือน สิงหาคม ค.ศ. 2006 เป็นหนึ่งในเว็บโป๊ที่นิยมมากที่สุดในโลก เคยมีการแข่งขันกันระหว่างเว็บ พอร์โนทูบ (PornoTube) ซึ่งเป็นเว็บโป๊ที่มีมาก่อนยูพอร์น ที่เริ่มต้นเมื่อเดือน กรกฎาคม ค.ศ. 2006 กับเว็บยูพอร์น ผลปรากฏว่ายูพอร์นเป็นเว็บโซท์ได้รับความนิยมมาก ตามที่เว็บอเล็กซา รายงาน เป็นเว็บที่อยู่ในอันดับที่ 31 ของโลก และได้รับความนิยมมากจากประเทศเยอรมนี ต่อมาได้มีเว็บโป๊อีกจำนวนมากที่เลียนแบบเว็บไซต์ยูพอร์น
เดอะวินด์
เดอะวินด์ (더윈드) เป็นบอยแบนด์เกาหลีใต้ภายใต้ อะราวด์อัสเอนเตอร์เทนเมนต์ สมาชิกในวงประกอบด้วย ชิน แจ-ว็อน, คิม ฮี-ซู, ธนาธร, ชเว ฮัน-บิน, พัก ฮายูชัน, อัน ชัน-ว็อน และชัง ฮย็อน-จุน กลุ่มเปิดตัวเมื่อวันที่ 15 พฤษภาคม ค.ศ. 2023 ด้วยอีพีชื่อ Beginning : The Wind Page
ต่อ สันติศิริ
ต่อ สันติศิริ เป็นนักสร้างสรรค์งานโฆษณาของไทยที่อยู่ในยุคบุกเบิกเปลี่ยนแปลงมาเป็นโฆษณาสมัยใหม่ช่วงต้นทศวรรษ '80 ร่วมยุคกับนักสร้างสรรค์งานโฆษณาอย่าง ภาณุ อิงคะวัต
ต่อ สันติศิริ จบการศึกษาจากลอนดอน ประเทศอังกฤษ เริ่มงานในวงการโฆษณาที่ประเทศอังกฤษ ก่อนเดินทางกลับประเทศไทยมาร่วมงานกับ Kenyon & Eckhart  ตามด้วยบริษัท ลินตาส  และ สปา แอดเวอร์ไทซิ่ง  ก่อนจะก่อตั้งบริษัทโฆษณาของตัวเอง ชื่อ บริษัท ทีบีดับบลิวเอ ไทยแลนด์
ผลงานของ ต่อ สันติศิริ ที่สร้างความน่าตื่นตาผิดแผกไปจากโฆษณาในยุคเดียวกัน ก็เช่น กรีนสปอต ชุดแดด-เงา ผลงานหลายชิ้นของเขาได้รับรางวัลในระดับประเทศคือ TACT Award, B.A.D.Award (Bangkok Art Directors' Association) มาหลายต่อหลายชิ้น ส่วนผลงานของที่ได้รางวัลระดับนานาชาติก็คือ รางวัลชนะเลิศ Gold ในสาขา บันเทิง โดยหนังโฆษณา SF Cinema ตอน Feeling จากงาน Asia Pacific Advertising Festival ซึ่งเป็นงานประกวดหนังโฆษณาที่ยิ่งใหญ่ที่สุด ในระดับภูมิภาคเอเชียแปซิฟิก